पोस्टरबाजी डोर टू डोर प्रचार ने पकड़ा जोर
करेर में तेज किया प्रचार
छुट्टीका दिन हो और ऊपर से चुनावी सरगर्मियां, ऐसे में प्रत्याशी भी पीछे कहां रह सकते हैं। जो लोग दूसरे स्थानों पर जाकर नौकरी या दुकानदारी करते हैं, उनको लुभाने के लिए प्रत्याशियों ने रविवार को छुट्टी होने के कारण डोर टू डोर पहुंच कर अपने पक्ष में मतदान करने की अपील की। जिला भर के ग्रामीण शहरी क्षेत्रों में प्रत्याशियों ने खूब दौड़ लगाई। वह इस मौके को चूकना नहीं चाहते थे। वहीं ग्रामीण क्षेत्रों में तो पोस्टरबाजी ने जोर पकड़ लिया है। हर कोई प्रत्याशी पोस्टरबाजी की दौड़ में पीछे नहीं रहना चाहता।
बड़ेनेताओं के भी फोटो
पार्टीसमर्थित प्रत्याशी अपने बड़े नेताओं के फोटो भी पोस्टरों में लगा रहे हैं। कई जगह अपने इन नेताओं की ओर से उनके पक्ष में मतदान करने की अपीलें भी कर रहे हैं। पूर्व विधायकों से लेकर पूर्व मुख्यमंत्री सांसद के भी फोटो इन प्रत्याशियों ने अपने पोस्टरों में लगाए हैं। उनमें बाकायदा लोगों से उनके पक्ष में मतदान की मांग दोहराई गई है। रविवार को इन प्रत्याशियों ने डोर टू डोर पहुंचकर प्रत्याशियों के समक्ष अपने वादों को भी रखा। ग्रामीण क्षेत्रों में तो लोगों की मांगों के अनुरूप ही ये प्रत्याशी काम करवाने का आश्वासन दे रहे हैं।
इनप्रत्याशियों ने किया प्रचार
जिलापरिषद के सपड़ोह वार्ड से भाजपा समर्थित प्रत्याशी चंचला देवी ने रविवार को बड़ा फस्टे पंचायतों के दोबड़ खुर्द, धंगड़, कल्लर, प्लासी, जंगली, फस्टे, कैहरन, नैहड़ आदि गांवों में घर-घर जाकर समर्थन मांगा। उनके साथ हिंद संग्राम परिषद के राष्ट्रीय उपाध्यक्ष पंडित वासुदेव शर्मा, मीना देवी, राजेश कुमार, स्वर्णा देवी, पवन कुमार सहित कई अन्य समर्थक भी मौजूद रहे। इसके अलावा बीडीसी पद के लिए भाजपा समर्थित सदस्य अंजु कुमारी ने भी वोटर्स से संपर्क कर उनसे समर्थन मांगा। इस दौरान उनके साथ अजय राणा, वीरेंद्र कुमार, तिलकराज सोनी, पंकज, संजीव कुमार, संजू कुमारी भी मौजूद रहे।
सलौनी|करेर पंचायतमें प्रधान पद के उम्मीदवार सुदर्शन शर्मा ने रविवार को स्थानीय बाजार में वोट मांगे। सुदर्शन शर्मा करेर के खंगालता गांव के निवासी हैं। यहां उनका मुकाबला कांग्रेस समर्थित युवा नेता डैनी जसवाल से हो रहा है। करेर में इन दोनों को मिलाकर कुल 5 प्रत्याशी चुनावी दंगल में किस्मत अजमा रहे हैं।
गलोड़|गलोड़ खासपंचायत में प्रधान, उपप्रधान और बीडीसी पदों के लिए चुनाव प्रचार ने तेजी पकड़ ली है। पहली जनवरी को पंचायत में वोटिंग होनी है। यहां प्रधान पद एससी महिला के लिए रिजर्व है। इस पद के लिए यहां रोपडू गांव की दो महिलाओं शंकुतला देवी प|ी बांकू राम और पवना कुमारी प|ी कमलेश कुमार के बीच मुकाबला हो रहा है। गौर रहे कि शकुंतला देवी के जेठ धर्मचंद ने भी वर्ष 2011 में उपप्रधान पद का चुनाव लड़ा था। यही नहीं शकुंतला की जेठानी मौजूदा वार्ड पंच हैं और उसके द्वारा वार्ड के लिए करवाए गए विकास दूसरे कामों का उन्हें फायदा मिल रहा है। शकुंतला देवी ने रविवार को समर्थकों संग लोगों से समर्थन मांगा।
बीडीसी के लिए 4 प्रत्याशी मैदान में: इसकेअलावा गलोड़ खास-मैड़ में बीडीसी सदस्य के लिए 4 प्रत्याशी मैदान में हैं। यह सीट भी एससी महिला के लिए रिजर्व है। इनमें दो प्रत्याशी गलोड़ खास दो मैड़ पंचायत से लड़ रही हैं। वहीं उपप्रधान पद के लिए यहां सबसे ज्यादा 4 प्रत्याशी मैदान में हैं। इनमें गलोड़ खास के लाला संजीव शर्मा, सौरभ, गुर्याह के रमेश चंद शर्मा मौजूदा उपप्रधान प्रेमनाथ के बीच मुकाबला है। यहां गौर योग्य बात यह है कि पहली बार उपप्रधान पद का चुनाव लड़ रहे लाला संजीव शर्मा 90 फीसदी अक्षम होने के बावजूद अपने विरोधियों को कड़ी टक्कर दे रहे हैं। रविवार को उन्होंने गलोड़ खास गांव में समर्थकों संग प्रचार किया। उन्होंने बताया कि उन्हें सभी वोटर्स का बेहतर समर्थन मिल रहा है। उन्होंने बताया कि 30 दिसंबर को वह समर्थकों संग लुहारकड़ से बुधवी गांव तक शक्ति प्रदर्शन भी करेंगे।
बड़ा: जिलापरिषद के सपड़ोह वार्ड से भाजपा समर्थित प्रत्याशी चंचला देवी वोटर्स से समर्थन मांगती हुई।
हमीरपुर| नगरपंचायत भोटा के सभी 7 वार्डों की सूची भाजपा ने जारी कर दी है। यहां से पार्टी के समर्थित उतारे गए प्रत्याशी सोमवार को अपना नामांकन भरेंगे। जिलाध्यक्ष अनिल ठाकुर ने बताया कि वार्ड-4 से राज कुमार और वार्ड-5 से मीना कुमारी को पार्टी समर्थित प्रत्याशी घोषित किया गया है। बीते रोज पार्टी की ओर से 7 वार्डों की जो सूची जारी की गई थी, उनमें इन दो वार्डों पर प्रत्याशियों को फाइनल नहीं किया जा सका था। भाजपा उपाध्यक्ष और भोटा के प्रभारी आदर्श कांत का कहना है कि सभी पार्टी प्रत्याशियों के समर्थन में कार्यकर्ताओं समर्थकों की ओर से प्रचार तेज कर दिया जाएगा।
सलौनी| जिलापरिषद के सौर वार्ड में अधिकतर भाजपा समर्थित सदस्यों का कब्जा रहा है, लेकिन इस बार यहां मुकाबला रोचक बन गया है। भाजपा की ओर से यहां से अंजु धीमान, कांग्रेस से नीता कुमारी पूर्व जिला परिषद सदस्य अमरजीत सिंह की प|ी सुनीता कुमारी मैदान में हैं। रोचक बात यह है कि तीनों उम्मीदवारों का संबंध भोटा क्षेत्र से ही है। हालांकि पूर्व जिला परिषद सदस्य अमरजीत ने भाजपा छोड़ कांग्रेस का दामन थाम लिया है। सुनीता देवी अपनी इसी पहचान से भाजपा समर्थित उम्मीदवार के लिए परेशानियां बढ़ा रही है। सुनीता करेर पंचायत में वार्ड सदस्य भी रह चुकी हैं।
mag_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva awa_Deva